Jesús Quintero

Jesús Rodríguez Quintero (San Juan del Puerto, Huelva, 1940ko abuztuaren 18a - Ubrique, 2022ko urriaren 3a), Jesús Quintero edo El loco de la colina izenez ezagunagoa, kazetaria, zuzendaria eta Espainiako irrati eta telebistako programen aurkezlea izan zen.

Biografia 
Huelvan hasi zuen irrati-ibilbidea. RNEren Hegoaldeko Igorle Zentroa sortzean, oposizio bidez lortu zuen lanpostua 1960an, eta bertan karrera profesional luzea hasiko zuen aurkezle gisa. Bere programetako bat Estudio 15-18 izan zen, Marisol Vallerekin batera aurkeztu zuena. Arrakasta handia izan zuen eta programa nagusia izan zen diktaduratik beste aldi batera aldatzen zen irrati publikoaren programazioa normalizatzeko ahaleginaren barruan.

Bere programa enblematikoenarekin, El hombre de la roulot eta El loco de la colina izan ziren komunikabidearen eskemak goitik behera aldatuko zituenak. Azken horrek benetako gizarte-fenomeno bihurtu zuen, baita Espainiatik kanpo ere, eta Argentinara edo Uruguaira iritsi zen. Hala, eskola propioa sortu zuen.

1991n Trece noches programa aurkeztu zuen Canal Surren. Hamahiru elkarrizketa egin zizkioten Antonio Gala idazleari hamahiru gautan, ordubetez, eta horietako bakoitza gai jakin bati buruzkoa izan zen.

1993. urtean, Antena 3 telebistarako La Boca del Lobo elkarrizketa sorta egin zuen, Gonzalo Suárez errealizatzaile zela. Programa horretan elkarrizketatu zuenetako bat Jon Idigoras izan zen, Herri Batasunako buruzagia, ezker abertzaleak Espainiako telebistetan eduki izan duen elkarrizketa bakanetako batean.

Irakaskuntza arloko hizlari gisa ere parte hartu du, eta Kazetaritza eta Konpromisoa hitzaldia eman zuen 2002ko urriaren 17an Malagako Unibertsitateko Komunikazio Zientzien fakultatean, hamargarren urteurrena zela eta. Hitzaldi horren ondoren, plaka bat jarri zioten unibertsitatean.

Soledad Bravo abeslariaren eta Paco de Lucía gitarristaren ekoizlea izan zen.

Erreferentziak

Kanpo estekak 

XXI. mendeko Espainiako idazleak
XX. mendeko Espainiako idazleak
Televisión Españolako aurkezleak
Espainiako telebista aurkezleak
Espainiako irrati esatariak
Huelva probintziako jendea